ADVANC นอกเหนือการควบคุม
สามวันทำการก่อนหน้าคือวันอังคารที่ 25 กรกฎาคม ราคาหุ้นของ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC วิ่งขึ้นไปปิดทำนิวไฮในรอบ 7 เดือนเศษ แต่ก่อนหน้าวันประกาศงบการเงินไตรมาสที่สองหรืองวดครึ่งแรกของปี ราคาหุ้นก็ร่วงลงต่อเนื่อง
1 ส.ค. 2560

แฉทุกวันทันเกมหุ้น
สามวันทำการก่อนหน้าคือวันอังคารที่ 25 กรกฎาคม ราคาหุ้นของ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC วิ่งขึ้นไปปิดทำนิวไฮในรอบ 7 เดือนเศษ แต่ก่อนหน้าวันประกาศงบการเงินไตรมาสที่สองหรืองวดครึ่งแรกของปี ราคาหุ้นก็ร่วงลงต่อเนื่อง
ล่าสุดวานนี้ ร่วงลงหนัก จนกระทั่งเกิดเป็นสัญญาณเทคนิค “อีกาสามตัว” ที่ชัดเจน  โดยที่ระหว่างวัน ราคาหล่นลงไปที่ 183.00 บาท แต่ดีที่กลับมาปิดที่ระดับ 185.50 บาทได้ทำให้ดูไม่เลวร้ายเกินไป  …ซึ่งก็ไม่ได้หมายความว่านี้คือการจบพักฐานเพราะยังมีคนประเมินว่า ราคาที่ร่วงลงมา…ยังสูงเกินไป
ผลลัพธ์จากแรงเทขายหนักของต่างชาติ ผสมกับกองทุนวานนี้อย่างหนัก ทำลายความพยายามของฝ่ายบริหารบริษัทที่นำโดย “คนโตตัวเล็ก” อย่างนายสมชัย เลิศสุทธิวงค์ ประธานเจ้าหน้าที่บริหาร นักการตลาดมือฉมัง ที่ตัดสินใจกัดฟันจ่ายเงินปันผลกลางปี ในอัตรา 3.51 บาท/หุ้น แต่กำไรสุทธิไตรมาสสองหดตัว 25% เทียบกับระยะเดียวกันปีของก่อน และครึ่งปีหดตัว 13% จากภาระแบกรับต้นทุนค่าไลเซนส์-ขยายโครงข่าย ไม่ใช่เรื่องดีในระยะสั้น …แม้ว่ายังมีอนาคตที่ยังสามารถกลับมาสดใสอีกในระยะยาว
รายได้จากการให้บริการเติบโตต่อเนื่องอยู่ที่ 32,153 ล้านบาท เพิ่มขึ้น 6.6% จากปีที่ผ่านมา และ 2.5% จากไตรมาสที่แล้ว ทั้งจากบริการโทรศัพท์เคลื่อนที่ในระบบรายเดือนและธุรกิจอินเทอร์เน็ตความเร็วสูง แต่มีค่าใช้จ่ายในการขายและการบริหารเพิ่มขึ้นจากไตรมาสก่อนหน้า ซึ่งเป็นผลจากการทำแคมเปญส่วนลดค่าเครื่องลูกข่าย การขยายโครงข่าย 4G และค่าใช้จ่ายตามข้อตกลงการเป็นพันธมิตรกับทีโอที ถ่วงเอาไว้ บอกว่ายังไม่ถึงทางตัน
รายละเอียดของระยะสั้นมัวม่น ระยะยาวแจ๋วแหวว” ของ ADVANC มีดังนี้
แม้ว่าการเติบโตของรายได้บริการที่เพิ่มขึ้นชัดเจน (จาก 4 ปัจจัยบวกคือ ผู้ใช้บริการแบบรายเดือน (postpaid subscribers) และธุรกิจอินเทอร์เน็ต บอร์ดแบนด์ (fixed-broadband) ความสำเร็จจากการเจาะตลาดลูกค้า 4G สำเร็จ และการใช้บริการด้านข้อมูลสูงขึ้น) และกำไรหลักที่ยังเป็นไปตามคาด..ราคาหุ้นยังร่วงได้แรงขนาดนี้ …ก็คงต้องมองด้วยความเป็นธรรมว่า ไม่ใช่ความผิดของผู้บริหาร….ที่ทำดีที่สุดเท่าที่เป็นไปได้ในสถานการณ์ยามนี้
การขายของต่างชาติ และกองทุนในประเทศที่สวมรอยตามติดๆ อย่างแรงชนิด “บวก 2” …ตีความได้ว่า เกิดจกปัจจัยอื่นที่นอกเหนือการควบคุม
อิ อิ อิ